Κεφάλαιο 2. Τεκμηρίωση και Υποστήριξη
Προηγ |  | Επόμενο

## Κεφάλαιο 2. Τεκμηρίωση και Υποστήριξη

2.1. Ποια καλά βιβλία υπάρχουν σχετικά με το FreeBSD;
2.2. Είναι διαθέσιμη η τεκμηρίωση και σε άλλες μορφές, όπως απλό κείμενο (ASCII) ή PostScript®;
2.3. Που μπορώ να βρω πληροφορίες για λίστες ηλεκτρονικού ταχυδρομείου του FreeBSD;
2.4. Τι ομάδες συζήτησης είναι διαθέσιμες για το FreeBSD;
2.5. Υπάρχουν κανάλια στο IRC (Internet Relay Chat) για το FreeBSD;
2.6. Που μπορώ να βρω επί πληρωμή υποστήριξη και εκπαίδευση για το FreeBSD;

2.1. | Ποια καλά βιβλία υπάρχουν σχετικά με το FreeBSD;

Το Project παράγει μια μεγάλη γκάμα τεκμηρίωσης που διατίθεται online από τον παρακάτω σύνδεσμο: http://www.FreeBSD.org/docs.html. Τα ίδια αυτά έγγραφα είναι διαθέσιμα και ως πακέτα τα οποία μπορείτε να εγκαταστήσετε εύκολα στο FreeBSD σύστημα σας. Περισσότερες λεπτομέρειες σχετικά με τα πακέτα τεκμηρίωσης, θα βρείτε στις ακόλουθες παραγράφους.

Επιπρόσθετα, θα βρείτε και άλλα συνιστώμενα βιβλία στην Βιβλιογραφία στο τέλος αυτού του FAQ, και του Εγχειριδίου.

2.2. | Είναι διαθέσιμη η τεκμηρίωση και σε άλλες μορφές, όπως απλό κείμενο (ASCII) ή PostScript®;

Ναι. Η τεκμηρίωση είναι διαθέσιμη σε πλήθος διαφορετικών μορφών και τρόπων συμπίεσης, στο διακομιστή FTP του FreeBSD, στον κατάλογο /pub/FreeBSD/doc/.

Η τεκμηρίωση είναι κατηγοριοποιημένη με διάφορους τρόπους. Αυτοί περιλαμβάνουν:

- Το όνομα του εγγράφου, όπως π.χ. `faq`, ή `handbook`.

- H γλώσσα και η κωδικοποίηση του κειμένου. Αυτά βασίζονται στα ονόματα που έχουν δοθεί στις τοπικές ρυθμίσεις και που μπορείτε να βρείτε στον κατάλογο `/usr/share/locale` στο FreeBSD σύστημά σας. Οι τρέχουσες γλώσσες και κωδικοποιήσεις που έχουμε διαθέσιμες αυτή τη στιγμή στην τεκμηρίωση είναι οι παρακάτω:

  Όνομα | Ερμηνεία
  --- | ---
  `en_US.ISO8859-1` | Αγγλικά ΗΠΑ
  `bn_BD.ISO10646-1` | Bengali (ή Bangla)
  `da_DK.ISO8859-1` | Δανέζικα
  `de_DE.ISO8859-1` | Γερμανικά
  `es_ES.ISO8859-1` | Ισπανικά
  `fr_FR.ISO8859-1` | Γαλλικά
  `hu_HU.ISO8859-2` | Ουγγαρέζικα
  `it_IT.ISO8859-15` | Ιταλικά
  `ja_JP.eucJP` | Γιαπωνέζικα (κωδικοποίηση EUC)
  `mn_MN.UTF-8` | Μογγολικά (κωδικοποίηση UTF-8)
  `nl_NL.ISO8859-1` | Ολλανδικά
  `pl_PL.ISO8859-2` | Πολωνικά
  `pt_BR.ISO8859-1` | Πορτογαλικά (Βραζιλία)
  `ru_RU.KOI8-R` | Ρώσικα (κωδικοποίηση KOI8-R)
  `sr_YU.ISO8859-2` | Σέρβικα
  `tr_TR.ISO8859-9` | Τούρκικα
  `zh_CN.GB2312` | Απλοποιημένα Κινέζικα (κωδικοποίηση GB2312)
  `zh_TW.Big5` | Παραδοσιακά Κινέζικα (κωδικοποίηση Big5)

  ### Σημείωση:

  Κάποια έγγραφα μπορεί να μην είναι διαθέσιμα σε όλες τις γλώσσες.

- Τη μορφή του εγγράφου. Παράγουμε τεκμηρίωση σε πλήθος διαφορετικών μορφών εξόδου. Κάθε μορφή έχει τα δικά της πλεονεκτήματα και μειονεκτήματα. Κάποιες μορφές είναι περισσότερο κατάλληλες για ανάγνωση online, ενώ άλλες δίνουν πιο καλαίσθητο αποτέλεσμα όταν εκτυπωθούν. Η διάθεση της τεκμηρίωσης σε όλες αυτές τις μορφές εξασφαλίζει ότι οι αναγνώστες μας θα μπορούν να διαβάσουν τα τμήματα που τους ενδιαφέρουν, είτε στην οθόνη τους, είτε αφού τα εκτυπώσουν. Οι διαθέσιμες αυτή τη στιγμή μορφές είναι:

  Μορφή | Ερμηνεία
  --- | ---
  `html-split` | Συλλογή μικρών, συνδεμένων μεταξύ τους, αρχείων HTML.
  `html` | Ένα μεγάλο HTML αρχείο που περιέχει ολόκληρο το έγγραφο.
  `pdb` | Μορφή βάσης δεδομένων για το Palm Pilot, για χρήση με το πρόγραμμα ανάγνωσης iSilo.
  `pdf` | Μορφή κειμένου PDF της Adobe.
  `ps` | PostScript®
  `rtf` | Μορφή Εμπλουτισμένου Κειμένου της Microsoft [a]
  `txt` | Απλό κείμενο
  [a] Οι αριθμοί σελίδων δεν ανανεώνονται αυτόματα όταν φορτώνετε αυτή τη μορφή εγγράφου στο Word. Πιέστε CTRL+A, CTRL+END, F9 μετά τη φόρτωση του κειμένου για την ανανέωση των αριθμών σελίδων.

- Ο τρόπος συμπίεσης και πακεταρίσματος. Υπάρχουν τρεις τρόποι που χρησιμοποιούνται αυτή τη στιγμή.

  1. Όταν η μορφή είναι `html-split`, τα αρχεία συμπιέζονται με χρήση της tar(1). Το αρχείο `.tar` που προκύπτει, συμπιέζεται έπειτα με τους τρόπους συμπίεσης που περιγράφονται παρακάτω.

  2. Όλες οι άλλες μορφές δημιουργούν ένα αρχείο που ονομάζεται `book.`μορφή`` (π.χ., `book.pdb`, `book.html`, κ.ο.κ.).

     Τα αρχεία αυτά συμπιέζονται κατόπιν με δύο τρόπους συμπίεσης.

     Τρόπος | Περιγραφή
     --- | ---
     `zip` | Μορφή συμπίεσης Zip. Αν θέλετε να το αποσυμπιέσετε στο FreeBSD θα πρέπει να εγκαταστήσετε πρώτα το port `archivers/unzip`.
     `bz2` | Η μορφή BZip2. Είναι λιγότερο διαδεδομένη από το Zip, αλλά γενικά δημιουργεί μικρότερα αρχεία. Εγκαταστήστε το port `archivers/bzip2` για να αποσυμπιέσετε αρχεία αυτού του τύπου.

     Με τον τρόπο αυτό, η μορφή PostScript® του Εγχειριδίου, συμπιεσμένη με χρήση του BZip2 θα αποθηκευτεί σε ένα αρχείο με όνομα `book.ps.bz2` στον κατάλογο `handbook/`.

Αφού επιλέξετε τη μορφή και το μηχανισμό συμπίεσης που επιθυμείτε να κατεβάσετε, θα πρέπει έπειτα να αποφασίσετε αν θέλετε ή όχι να κατεβάσετε το έγγραφο με τη μορφή πακέτου του FreeBSD.

Το πλεονέκτημα στο να κατεβάσετε και να εγκαταστήσετε το πακέτο είναι ότι έπειτα μπορείτε να διαχειριστείτε την τεκμηρίωση χρησιμοποιώντας τα συνηθισμένα εργαλεία διαχείρισης πακέτων του FreeBSD όπως την pkg_add(1) και την pkg_delete(1).

Αν αποφασίσετε να κατεβάσετε και να εγκαταστήσετε την τεκμηρίωση ως πακέτο, θα πρέπει να ξέρετε το ακριβές όνομα αρχείου που θα κατεβάσετε. Τα αρχεία τεκμηρίωσης-ως-πακέτο αποθηκεύονται σε ένα κατάλογο με το όνομα `packages`. Κάθε πακέτο μοιάζει με ``όνομα-κειμένου`.`γλώσσα`.`κωδικοποίηση`.`μορφή`.tgz`.

Για παράδειγμα, το FAQ, στα Αγγλικά, σε μορφή PDF, είναι στο πακέτο με όνομα `faq.en_US.ISO8859-1.pdf.tgz`.

Αν το ξέρετε αυτό μπορείτε να χρησιμοποιήσετε την ακόλουθη εντολή για να εγκαταστήσετε το πακέτο του Αγγλικού PDF FAQ:

`#` `pkg_add ftp://ftp.FreeBSD.org/pub/FreeBSD/doc/packages/faq.en_US.ISO8859-1.pdf.tgz`

Αφού το κάνετε αυτό, μπορείτε να χρησιμοποιήσετε την εντολή pkg_info(1) για να βρείτε που έχει εγκατασταθεί το αρχείο.

`#` `pkg_info -f faq.en_US.ISO8859-1.pdf` Information for faq.en_US.ISO8859-1.pdf: Packing list: Package name: faq.en_US.ISO8859-1.pdf CWD to /usr/share/doc/en_US.ISO8859-1/books/faq File: book.pdf CWD to . File: +COMMENT (ignored) File: +DESC (ignored)

Όπως μπορείτε να δείτε, το `book.pdf` θα έχει εγκατασταθεί στον κατάλογο `/usr/share/doc/en_US.ISO8859-1/books/faq`.

Αν δεν θέλετε να χρησιμοποιήσετε τα πακέτα, θα πρέπει να κατεβάσετε μόνοι σας τα συμπιεσμένα αρχεία, να τα αποσυμπιέσετε και έπειτα να αντιγράψετε τα αντίστοιχα έγγραφα στη θέση τους.

Για παράδειγμα, η έκδοση του FAQ σε συνδεδεμένα αρχεία HTML, συμπιεσμένη με χρήση του bzip2(1), μπορεί να βρεθεί στο αρχείο `doc/en_US.ISO8859-1/books/faq/book.html-split.tar.bz2` . Για να κατεβάσετε και να αποσυμπιέσετε αυτό το αρχείο θα πρέπει να κάνετε το παρακάτω:

`#` `fetch ftp://ftp.FreeBSD.org/pub/FreeBSD/doc/en_US.ISO8859-1/books/faq/book.html-split.tar.bz2` `#` `bzip2 -d book.html-split.tar.bz2` `#` `tar xvf book.html-split.tar`

Θα καταλήξετε με μια συλλογή από αρχεία `.html`. Το βασικό ονομάζεται `index.html`, και θα περιέχει τον πίνακα περιεχομένων, εισαγωγικό υλικό, και δεσμούς προς τα άλλα τμήματα του εγγράφου. Μπορείτε έπειτα να αντιγράψετε ή να μετακινήσετε τα αρχεία αυτά στις τελικές τους θέσεις, όπως απαιτείται.

2.3. | Που μπορώ να βρω πληροφορίες για λίστες ηλεκτρονικού ταχυδρομείου του FreeBSD;
| Μπορείτε να βρείτε πλήρεις πληροφορίες στην αντίστοιχη καταχώρηση του Εγχειριδίου για τις λίστες ηλεκτρονικού ταχυδρομείου.
2.4. | Τι ομάδες συζήτησης είναι διαθέσιμες για το FreeBSD;
| Μπορείτε να βρείτε πλήρεις πληροφορίες στην καταχώρηση του Εγχειριδίου για τις ομάδες συζητήσεων.
2.5. | Υπάρχουν κανάλια στο IRC (Internet Relay Chat) για το FreeBSD;

Ναι, τα περισσότερα IRC δίκτυα διαθέτουν κανάλι συζήτησης για το FreeBSD:

- Το κανάλι `#FreeBSD` στο EFNet ασχολείται με το FreeBSD, αλλά μην πάτε εκεί για τεχνική υποστήριξη ή για να προσπαθήσετε να πείσετε τους θαμώνες να σας βοηθήσουν για να απαλλαγείτε από τον κόπο να διαβάσετε τις σελίδες βοήθειας ή να ερευνήσετε μόνος σας. Είναι απλώς ένα κανάλι συζήτησης, πρώτα από όλα, και τα θέματα εκεί μπορεί να κυμαίνονται ανάμεσα στο σεξ, τον αθλητισμό, τα πυρηνικά όπλα ως και το FreeBSD. Σας έχουμε προειδοποιήσει! Είναι διαθέσιμο στον εξυπηρετητή `irc.chat.org`.

- Το κανάλι `#FreeBSDhelp` στο EFNet είναι αφιερωμένο στη βοήθεια των χρηστών του FreeBSD. Έχετε πολύ μεγαλύτερη πιθανότητα να βρείτε απαντήσεις στις ερωτήσεις σας σε αυτό, παρά στο `#FreeBSD`.

- Το κανάλι `##FreeBSD` στο Freenode είναι ένα γενικό κανάλι βοήθειας με περίπου 300 χρήστες κάθε φορά. Οι συζητήσεις μερικές φορές ξεφεύγουν από το θέμα, αλλά δίνεται προτεραιότητα στους χρήστες με ερωτήσεις για το FreeBSD. Είμαστε καλοί στο να σας βοηθήσουμε να καταλάβετε τα βασικά, να σας δείξουμε που να ανατρέξετε στο Εγχειρίδιο όποτε χρειάζεται, και να σας κατευθύνουμε εκεί όπου μπορείτε να μάθετε περισσότερα για θέμα που σας απασχολεί. Είμαστε κατά βάση Αγγλόφωνο κανάλι, αν και έχουμε χρήστες από όλο τον κόσμο. Αν θέλετε να ρωτήσετε στη μητρική σας γλώσσα, προσπαθήστε να κάνετε την ερώτηση στα Αγγλικά και έπειτα μετακινηθείτε σε κάποιο άλλο κανάλι ##freebsd-`lang` αν χρειάζεται.

- Το κανάλι `#FreeBSD` στο DALNET είναι διαθέσιμο στο `irc.dal.net` στις ΗΠΑ και στο `irc.eu.dal.net` στην Ευρώπη.

- Το κανάλι `#FreeBSDHelp` στο DALNET είναι διαθέσιμο στο `irc.dal.net` στις ΗΠΑ και στο `irc.eu.dal.net` στην Ευρώπη.

- Το κανάλι `#FreeBSD` στο UNDERNET είναι διαθέσιμο στο `us.undernet.org` στις ΗΠΑ και στο `eu.undernet.org` στην Ευρώπη. Καθώς είναι κανάλι βοήθειας, θα πρέπει να είστε προετοιμασμένοι να διαβάσετε τα έγγραφα στα οποία θα σας παραπέμψουν.

- Το κανάλι `#FreeBSD` στο RUSNET είναι προσανατολισμένο στη βοήθεια χρηστών του FreeBSD που μιλούν τη Ρωσική γλώσσα. Είναι επίσης ένα καλό μέρος για μη-τεχνικές συζητήσεις.

- Το κανάλι `#BSDChat` στο IRCNET είναι ένα κανάλι σε παραδοσιακή Κινεζική γλώσσα, αφιερωμένο στη βοήθεια χρηστών του FreeBSD. Είναι επίσης ένα καλό μέρος για μη-τεχνικές συζητήσεις.

Κάθε ένα από αυτά τα κανάλια, είναι χωριστό, και δεν διασυνδέεται με τα υπόλοιπα. Τα στυλ της συζήτησης διαφέρουν, και ίσως θα θέλετε να δοκιμάσετε καθένα για να βρείτε κάποιο που να ταιριάζει στο δικό σας. Όπως με κάθε τύπο συζήτησης στο IRC, αν είστε από αυτούς που προσβάλλονται εύκολα, ή δεν μπορείτε να αντιμετωπίσετε πολλούς νέους ανθρώπους (και αρκετούς πιο μεγάλους) να επιδίδονται στο λεκτικό αντίστοιχο της πυγμαχίας, μην ασχοληθείτε καθόλου.

2.6. | Που μπορώ να βρω επί πληρωμή υποστήριξη και εκπαίδευση για το FreeBSD;

Το DaemonNews παρέχει επί πληρωμή εκπαίδευση και υποστήριξη για το FreeBSD. Περισσότερες πληροφορίες μπορείτε να βρείτε στην δικτυακή τους τοποθεσία BSD Mall.

Το FreeBSD Mall παρέχει επίσης επί πληρωμή υποστήριξη για το FreeBSD. Μπορείτε να βρείτε περισσότερες πληροφορίες στην δικτυακή τους τοποθεσία.

Οποιοσδήποτε άλλος οργανισμός παρέχει εκπαίδευση και υποστήριξη, θα πρέπει να επικοινωνήσει με το Project για να καταχωρηθεί σε αυτή τη λίστα.

Προηγ |  | Επόμενο
Κεφάλαιο 1. Εισαγωγή | Αρχή | Κεφάλαιο 3. Εγκατάσταση

Αυτό το κείμενο, και άλλα κείμενα, μπορεί να βρεθεί στο ftp://ftp.FreeBSD.org/pub/FreeBSD/doc/

Για ερωτήσεις σχετικά με το FreeBSD, διαβάστε την τεκμηρίωση πριν να επικοινωνήσετε με την <questions@FreeBSD.org>.
Για ερωτήσεις σχετικά με αυτή την τεκμηρίωση, στείλτε e-mail στην <doc@FreeBSD.org>.